The Prowler (film, 1951)
The Prowler () je američki crno-bijeli kriminalistički film snimljen 1951. u režiji Josepha Loseya. Naslovni protagonist, čiji lik tumači Van Heflin, je policajac koji nakon dojave o skitnici koja se mota oko jedne kuće upoznaje njenu lijepu stanarku (čiji lik tumači Evelyn Keyes), te sa njom započne vanbračnu aferu i odluči likvidirati njenog muža. Radnja prikazuje kako to učini na način da žrtvi "namjesti" dokaze koji će njegov čin učiniti ubistvom iz samoobrane, ali i kako će, sticajem okolnosti ipak na kraju snositi posljedice za svoj zločin. The Prowler je bio jedan od posljednjih filmova koje je Losey režirao prije nego što je, kao komunist, zbog makartističkih progona odlučio napustiti Hollywood i nastaviti karijeru u Evropi. Jedan od scenarista je, pak, bio Dalton Trumbo, koji će i sam kao komunist završiti na crnoj listi. Sam film je historičarima kasnije postao zanimljiv jer je u žanr film noira uveo elemente mnogo eksplicitnije socijalne kritike i, za tadašnji film prilično rijedak motiv korumpiranog policajca. Kritičari su, pak, prilično hvalili efektivnu završnicu koja se odigrava u napuštenom gradu.

Uloge
 Van Heflin ...  Webb Garwood
 Evelyn Keyes ...  Susan Gilvray
 John Maxwell ...  Bud Crocker
 Katherine Warren ...  Mrs. Crocker
 Emerson Treacy ...  William Gilvray
 Dalton Trumbo... glas DJ-ja na radiju

Izvori

Vanjske veze
 
 
 
 The Prowler informational site and DVD review at DVD Beaver (includes images)
 

Američki filmovi
Triler filmovi
Film noir
Psihološki trileri
Authority control 2